****

**Szakmai Beszámoló**

Törtel Község Önkormányzat Képviselő-testületének 2020. július-i ülésére.

A 2019. évi polgárőr munkáról.

**Tisztelt Képviselő-testület!**

Mint a Törteli Faluvédő Polgárőr Egyesület elnöke, a polgárőrség 2019. évi feladatellátásáról az alábbiak szerint számolok be.

Az egyesület az 2019. évben is folytatta a megkezdett munkáját. Az elmúlt évben is azt a célt tűztük ki magunk elé, hogy a község minden lakójának, illetve az ide látogató vendégeknek biztonságérzetét megerősítsük, valamint támogatást tudjunk nyújtani minden a községet érintő feladat vagy probléma megoldásában.

Törekedtünk a szolgálati órák számát még magasabb számra emelni, valamint minél nagyobb létszámmal részt venni a község mindennapjaiban, valamint rendezvényein. Az év során 1 fő lépett be sorainkba a ténylegesen járőrszolgálatot vállaló tagok száma 30 fő. Közösségi szolgálatát az elmúlt és során 6 tanuló töltötte el nálunk

Még tovább próbáltuk elmélyíteni közös együttműködésünket a Törtelért Faluvédő Polgárőr Egyesülettel. Közösen bonyolítottuk a mindenszentek napján a temető látogatás zavartalanságát, valamint a labdarúgó mérkőzéseket.

A Jászkarajenői Rendőrőrs munkatársaival is tovább folytattuk közös munkánkat. A rendőrség munkatársai információkat kértek a legkülönbözőbb esetekben, melyet igyekeztünk a leghatékonyabban biztosítani. Bűnmegelőző munkánk során jelzéseket adtunk a rendőrség felé, mely remélhetőleg hozzájárult az eredményességükhöz.

Részt vettünk több közintézmény, valamint közösség rendezvényein és próbáltuk támogatni ezek zavartalan problémamentes lebonyolítását. A község futballcsapatának hazai mérkőzésinek biztosításában is ki vettük szerepünket.

Folytattuk az egyesület tagjainak formaruházattal történő ellátását, valamint az elmúlt év végén sikerült megvásárolnunk egy videófelvétel készítésére is alkalmas éjjellátó készüléket.

A 2019. év folyamán támogatást, illetve hozzájárulást Törtel Község Önkormányzatától, valamint a Pest Megyei Polgárőr Szövetségtől kaptunk.

Ez egyesület jövőbeni céljai között szerepel a közbiztonság megerősítésének támogatása és a társszervekkel további együttműködés megerősítése.

Terveink között szerepel még az egyenruha és a szolgálati gépjármű további fejlesztése. Törekedni fogunk arra is, hogy a község lakosaival szorosabbra fűzzük kapcsolatunkat és kommunikációnkat.

Ezúton is szeretnék köszönetet mondani minden törteli lakosnak, az önkormányzatnak, vállalkozásnak, valamint mindenkinek, akik bármely módon támogatták a polgárőrség működését, illetve mindenkinek, aki megbecsülte és értékelte erőfeszítéseinket.

Törtel 2020. május.18.

Pál Antal

elnök



Közintézmények és közösségek által szervezett eseményeken támogatása: 15 alkalom

Család és Gyermekjóléti Szolgálat munkájának biztosítása: 3 alkalommal

Pál Antal

elnök